Hans Jacob Brun
Store norske leksikon,Historie,Norsk og nordisk historie,Norges historie,Norges historie fra 1660 til 1814
Hans Jacob Brun var en norsk offiser. I sin ungdom var han i fransk krigstjeneste. Han ble major i 1709 og kommandant på Fredriksten festning, som han utbedret og forsvarte under Karl 12s angrep 4. juli 1716. Svenskene trakk seg tilbake da borgerne brente byen.
På grunn av uoverensstemmelse med borgerne søkte Brun seg forflyttet. Han ble oberst og sjef for et landdragonregiment i 1717, og senere for 1. Trondhjemske nationale regiment. Han ble brigadier i 1731, generalmajor i 1733 og tok avskjed i 1736. Les mer i Store norske leksikon Brun – militærslekt Norge under dansk styre – 1537–1814 Den store nordiske krig Karl 12.s første felttog i Norge Norsk forsvarshistorie Norges forsvar fra 1700 til 1800